Sidney Crosby

Sidney Patrick Crosby (født 7. august 1987 i Cole Harbour, Nova Scotia) er en canadisk ishockeyspiller der, spiller for Pittsburgh Penguins i NHL. Hans foretrukne position på isen er center, og han er kaptajn for sit hold.

Klubkarriere 
Han blev draftet af Pittsburgh Penguins som den første spiller i draften i 2005. Han regnes af de fleste eksperter som det største talent siden Mario Lemieux. Crosby spillede fra 2003-05 i juniorligaen QMJHL for Rimouski Oceanic. Han spås af mange til at kunne blive den bedste ishockeyspiller nogensinde. Til og med Wayne Gretzky har udtalt at Crosby har potentialet til at slå mange af Gretzkys rekorder.

I sin første sæson i NHL (2005-06) lavede Crosby i alt 102 point og blev nr. 2 i rookieligaen (førsteårsspillere) efter den to år ældre russer Alexander Ovechkin.  

I sin anden NHL-sæson (2006-07) lavede han hele 120 point fordelt på 36 mål og 84 assist. Dermed vandt han NHL's pointliga som den yngste spiller nogensinde. Han blev også den første teenager nogensinde der vandt pointligaen i en professionel amerikansk holdidræt.

I slutningen af maj 2007 blev Crosby udnævnt til kaptajn for Pittsburgh Penguins. Han blev dermed den yngste kaptajn nogensinde i NHL. I 2009 vandt han med Penguins sit første Stanley Cup-trofæ.

Landshold 
I 2006 var Crosby som 18-årig første gang med til VM i ishockey, og her blev han turneringens topscorer med otte mål og otte assists i ni kammpe. Han blev dermed den yngste topscorer ved et VM nogensinde. Trods denne præstation kom han ikke med til vinter-OL 2006, men fire år senere var han med i truppen til vinter-OL 2010 på hjemmebane i Vancouver. Her begyndte canadierne halvsløjt; efter en klar sejr over Norge i første kamp, måtte i straffeslagskonkurrence for at vinde over Schweiz – her blev Crosby matchvinder, da han som den eneste spiller scorede. Den sidste kamp tabte canadierne til USA, men herefter vandt holdet i kvartfinalen 8-2 over Tyskland og i semifinalen med 3-2 over Slovakiet og var dermed i finalen. Her var der lagt op til et revancheopgør mod USA, og det lykkedes canadierne at sejre med 3-2 efter forlænget spilletid, og Crosby blev matchvinder med sit mål næsten otte minutter inde i den ekstra periode, som sikrede candisk guld. Han afgørende mål er siden omtalt som det "gyldne mål" og et af de mest ikoniske øjeblikke i canadisk sport.

Ved vinter-OL 2014 i Sotji var Crosby igen med, denne gang som Canadas kaptajn. Her genvandt canadierne guldet med lutter sejre i indledende pulje, sejr over Letland 2-1 i kvartfinalen og over USA 1-0 i semifinalen, inden de i finalen slog Sverie med 3-0.

Det følgende år var Crosby med til at vinde VM-guld for Canada for første gang siden 2007, og samtidig kom Crosby i Triple Gold Club som en ishockeyspiller, der har vundet både Stanley Cup, OL og VM. Han var samtidig den første spiller i denne klub, der har været kaptajn for sit hold i alle tre tilfælde. Canada vandt ligeledes World Cup of Hockey på hjemmebane i 2016, igen med Crosby som kaptajn og samtidig som turneringens topscorer; han blev udpeget som turneringens Most Valuable Player.

Statistik

Bedrifter og udmærkelser

Rekorder 

 Pittsburgh Penguins – Flest assists af en rookie i en sæson (63)
 Pittsburgh Penguins – Flest points af en rookie i en sæson (102)
 Første rookie med 100 points og 100 udvisningsminutter i en sæson
 Yngste spiller nogensinde i NHL med 100 points i en season
 Yngste spiller nogensinde i NHL med 200 points i karrieren (19 år og 207 dage)
 Yngste spiller nogensinde i NHL med 2 sæsoner i træk med minimum 100 points
 Yngste spiller nogensinde som er blevet valgt ved afstemning til NHL's allstar-kamp.
 Yngste spiller nogensinde i NHL som har vundet Art Ross Trophy (flest points i grundspillet)
 Yngste spiller nogensinde i NHL som har vundet Lester B. Pearson Award (bedste spiller i grundspillet, valgt af spillerne)
 Yngste spiller nogensinde i NHL udnævnt til First All-Star Team
 Yngste spiller nogensinde i NHL udnævnt til holdkaptajn
 Yngste spiller nogensinde i NHL til All-Star Team efter sæsonafslutningen

Priser og udmærkelser

NHL 
 Art Ross Trophy – 2007
 Lester B. Pearson Award – 2007
 Hart Memorial Trophy – 2007
 NHL First All-Star Team – 2007
 NHL All-Rookie Team – 2006
 Månedens rookie – Oktober 2005
 All-Star-kamp – 2007
 Mark Messier Leadership Award – Januar 2007

Ishockey-VM 
 VM's All-Star Hold – VM i ishockey 2006
 VM's bedste forward – 2006
 VM's topscorer – 2006

Canadian Hockey League 
 CHL Rookie of the Year (Årets rookie) – 2004
 CHL Player of the Year (Årets spiller) – 2004, 2005
 Topscorer – 2004, 2005
 Canada Post Cup (Flest gange udnævnt til kampens spiller (Three Stars)) – 2004, 2005
 Bedste talent – 2005
 Memorial Cup All-Star hold – 2005
 Ed Chynoweth Trophy (Memorial Cup Topscorer) – 2005

Quebec Major Junior Hockey League 
 RDS/JVC Trophy (Årets rookie) – 2004
 QMJHL All-Star Rookie hold – 2004
 QMJHL Første All-Star hold – 2004, 2005
 Michel Briere Trophy (Mest værdifulde spiller) – 2004, 2005
 Jean Béliveau Trophy (Ligatopscorer) – 2004, 2005
 Mike Bossy Trophy (bedste professionelle talent) – 2005
 Paul Dumont Trophy (Årets personlighed) – 2004, 2005
 Guy Lafleur Trophy (Mest værdifulde spiller i slutspillet) – 2005
 Michel Bergeron Trophy (Årets offensive rookie) – 2004
 Årets offensive spiller – 2004, 2005

Referencer

Eksterne links 
 Statistik fra www.hockeydb.com

Ishockeyspillere fra Canada
NHL-spillere
Deltagere for Canada ved vinter-OL 2010
Deltagere for Canada ved vinter-OL 2014
Olympiske mestre fra Canada